《吕潭境》
明代·高叔嗣

连山望不极，况复楚云长。
万树含春色，孤村带夕阳。
解鞍当古戍，投袂及空堂。
去国日方远，怀君意敢忘。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。